**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ԼՐԱՑՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ**

**Իրավական ակտի ընդունման անհրաժեշտությունը**

Սույն որոշման ընդունման անհրաժեշտությունը պայմանավորված է «Հայ-ռուսական տնտեսական համագործակցություն. հեռանկարային նախագծեր» խորագրով հայ-ռուսական գործարար համաժողովի անցկացման ծախսերի իրականացմամբ։

**Ընթացիկ իրավիճակը և խնդիրները**

Համաժողովները համարվում են կարևորագույն իրադարձություն տնտեսական, գիտական և ներդրումային ներուժը ներկայացնելու, նոր շուկաներ դուրս գալու, գործարար կապեր հաստատելու հնարավորության տեսանկյունից: Ռուսական կողմի հետ ձեռք բերված պայմանավորվածության հիման վրա սույն թվականի սեպտեմբերի 18-21-ը Երևանում անցկացվել է «Հայ-ռուսական տնտեսական համագործակցություն. հեռանկարային նախագծեր» խորագրով հայ-ռուսական գործարար համաժողով, որն իր ձևաչափով երկկողմ հարթակում կազմակերպված բարձր մակարդակի միջոցառում էր։ Համաժողովին մասնակցելու նպատակով Հայաստան ժամանել էին ՌԴ պետական և մասնավոր հատվածների ներկայացուցիչներ՝ Ռուսաստանի Դաշնության փոխվարչապետ Ալեքսեյ Օվերչուկի գլխավորած պատվիրակության կազմում։ Ընդհանուր առմամբ, միջոցառմանը մասնակցել է շուրջ 150 անձ՝ ՀՀ և ՌԴ բարձրաստիճան պետական պաշտոնյաների և գործարար հատվածների մասնակցությամբ։

1. Հաշվի առնելով վերոգրյալը և ՀՀ վարչապետի 2021 թվականի հոկտեմբերի 19-ի №02/06.5/36103-2021հանձնարարականը՝ Նախագծով առաջարկվում է վերոնշյալ համաժողովի անցկացման ծախսերի (հաշվարկը և հիմքերը կցվում են) իրականացման նպատակով 2021 թվականի պետական բյուջեում իրականացնել վերաբաշխում և լրացում՝ 1230 ծրագրի «11001. Ռազմական դրության պայմաններում առողջական խնդիրներով տարհանված անձանց կեցության ապահովում» միջոցառման չօգտագործված 20344.2 հազ. դրամ ֆինանսական միջոցներն ուղղել 1165 ծրագրի «11006. Հայ-ռուսական գործարար համաժողովի կազմակերպմանն աջակցություն» միջոցառմանը։ Միաժամանակ հիմք ընդունելով Հայաստանի Հանրապետության կառավարության 2017 թվականի մայիսի 4-ի N 526-Ն որոշմամբ հաստատված կարգի 23-րդ կետի 5-րդ ենթակետի «բ» պարբերությունը՝ միջոցառմամբ իրականացված ծառայությունները ձեռք բերել մեկ անձից գնման ձևով՝ չկիրառելով Հայաստանի Հանրապետության կառավարության 2017 թվականի ապրիլի 6-ի N 386-Ն որոշման 2-րդ կետի 1-ին ենթակետի, Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 21-րդ կետի և 71-րդ կետի 1-ին ենթակետի պարբերությունների պահանջները:

**Նախագծի մշակման գործընթացում ներգրավված ինստիտուտները և անձինք**

Որոշման նախագիծը մշակվել է ՀՀ էկոնոմիկայի նախարարության կողմից։

**Իրավական ակտի կիրառման դեպքում ակնկալվող արդյունքը**

Հայաստանում՝ ռուսական կապիտալի մասնակցությամբ ներդրումային նախագծերի իրականացում, ինչպես նաև Հայաստանի տնտեսության մեջ ռուսական առաջադեմ գիտական և ինժեներական փորձի կիրառում։

**Պետական բյուջեի եկամուտներում և ծախսերում սպասվելիք փոփոխություններ:** Նախագծի ընդունումը պետական բյուջեի եկամուտներում և ծախսերում փոփոխություններ չի առաջացնում:

Միաժամանակ հայտնում ենք, որ նվազեցվող միջոցառման ֆինանսական միջոցների վերականգնման անհրաժեշտությունը բացակայում է:

**Կապը ռազմավարական փաստաթղթերի հետ**

Սույն Որոշման նախագիծը բխում է Հայաստանի վերափոխման ռազմավարություն 2050 **(**«Մշակված արտադրանքի զանգվածային արտահանում» և «Գործարարների համար գրավիչ Հայաստան» մեգանպատակներ)և Հայաստանի Հանրապետության կառավարության 2021-2026 թվականների ծրագրի «2 ՏՆՏԵՍՈՒԹՅՈՒՆ» կետի Կառավարության տնտեսական քաղաքականության նպատակների 3-րդ, նույն կետի «Արտաքին տնտեսական քաղաքականություն և արտահանման խթանում» բաժնի 1-ին պարբերություններ: